b'\n_START_ARTICLE_\nQueen II\n_START_SECTION_\nJulkaisut\n_START_PARAGRAPH_\nAlbumi julkaistiin alun perin vinyylilevyn\xc3\xa4 ja C-kasettina Britanniassa 8. maaliskuuta 1974. Se oli parhaimmillaan viidenneksi myydyin \xc3\xa4\xc3\xa4nite 29 listaviikon aikana. Yhdysvalloissa albumi julkaistiin 9. huhtikuuta 1974, jossa se 13 listaviikon aikana nousi parhaimmillaan 49. sijalle. Albumi saavutti kultalevyn myyntirajan sek\xc3\xa4 Britanniassa ett\xc3\xa4 Yhdysvalloissa._NEWLINE_CD-levyn\xc3\xa4 albumi julkaistiin ensimm\xc3\xa4isen kerran vuonna 1986. Hollywood Records julkaisi CD-levyn uudelleen vuonna 1991 kolmen bonuskappaleen kera. Vuoden 1986 CD-versio julkaistiin uudelleen Euroopassa ja Japanissa vuosina 1993\xe2\x80\x931994. Remasteroituna CD-levy julkaistiin Japanissa vuosina 2001 ja 2004. Euroopassa remasteroitu CD-levy japanilaisin kansin julkaistiin 12. hein\xc3\xa4kuuta 2004.'